Kazuo Ishiguro

Kazuo Ishiguro (japansk: カズオ・イシグロ kanji: 石黒一雄 Ishiguro Kazuo, født 1954) er en britisk romanforfatter. I 2017 ble han tildelt Nobelprisen i litteratur. Han fikk den for sine «romaner med stor emosjonell kraft [som] har avdekket avgrunnen under vår illusoriske følelse av forbindelse med verden.»

 Liv og virke 
 Bakgrunn, utdannelse, tidlig virke
Kazuo Ishiguro ble født i Nagasaki i Japan, som barn av Shizuo Ishiguro, en oseanograf, og Shizuko, en hjemmeværende husmor. Familien flyttet til England i 1960 da faren hans fikk en stilling ved National Institute of Oceanography i Guildford i Surrey. 

Ishiguro gikk på Stoughton Primary School i Guildford (1960–1966) og på Woking County Grammar School (1966–1973). Etter et friår, der han bl.a. hiket omkring i Nord-Amerika og arbeidet som såkalt grouse beater for dronningmoren på slottet Balmoral, begynte han å studere filosofi og engelsk på University of Kent. Han avbrøt studiene for ett år etter det første året og arbeidet som sosialarbeider i Glasgow. Det var på denne tiden at han tok fatt for alvor og skrev litteratur. 

Han tok bachelorgraden ved University of Kent i 1978, tok et nytt friår fra studiene og arbeidet som sosialarbeider i London mens han drømte om å bli musiker. I 1979 begynte han å studere skrivekunst ved University of East Anglia og tok mastergraden i 1980. Forfatterne Angela Carter og Malcom Bradbury var blant hans lærere der. 

 Forfatter
Etter at han ble ferdig med studiene, arbeidet han igjen som sosialarbeider, men bestemte seg for å bli heltidsforfatter da han var midt i tyveårene.

The New York Times har kalt ham «en av de mest feirede og innflytelsesrike britiske samtidsforfattere i sin generasjon», og han er blitt nominert fire ganger for Bookerprisen. Han vant prisen i 1989 for romanen Resten av dagen (1989), som også ble filmatisert i 1993 med Anthony Hopkins og Emma Thompson i hovedrollene. I 2008 rangerte avisen The Times ham på 32.-plass på deres liste over «De 50 største britiske forfattere siden 1945».«The 50 greatest British writers since 1945» . The Times (London). 5. januar 2008. I 2010 ble hans roman Never Let Me Go (2005) filmatisert. Never Let Me Go ble også kringkastet som fjernsynsserie i Japan i 2016.

Han har også skrevet manuset til filmen The White Countess. Filmen utspiller seg i 1930-årenes Shanghai, der en amerikansk diplomat som har mistet sin familie og synet i et terroristangrep utvikler et spesielt forhold til en russisk flyktning.

I 2018 ble han utnevnt til Knight Bachelor.Birthday Honours 2018: notes on the higher awards, gov.uk. Han ble dermed opphøyet i ridderstanden og fikk rett til å føre tiltaleformen sir foran sitt navn.

Familie

Han ble britisk statsborger i 1982 og giftet seg med skotske Lorna Anne MacDougall i 1986.Forfatterbiografien i Granta 43: Best of Young British Novelists 2  (1993). s. 91. De ble kjent mens han arbeidet som sosialarbeider. Sammen har de en datter, Naomi, født i 1992. Familien bor i London.

 Æresbevisninger 
 RSL Winifred Holtby Award, 1983, for A Pale View of Hills 
 Whitbread Book of the Year, 1986, for Kunstner i den flytende verden (engelsk An Artist of the Floating World) 
 Booker Prize, 1989, for Resten av dagen (engelsk: The Remains of the Day) 
 Cheltenham Prize, 1995, for The Unconsoled 
 Booker shortlist, 2000, for Tilbake til Shangai (engelsk: When We Were Orphans)
 Nobels litteraturpris, 2017
  Offiser av Order of the British Empire, 1995 
 Ridder av l'Ordre des Arts et des Lettres, 1998
 Æresdoktorgrader fra University of Kent, University of East Anglia og University of St. Andrews.
Æresborger av Nagasaki by og prefektur, 2018

 Bibliografi 

 () Tre noveller i Introduction 7: Stories by New Writers 
 () A Pale View of Hills. På norsk som Skumring over landskapet, oversatt av Kari og Kjell Risvik. (Cappelen, 1985)
 () A Profile of Arthur J. Mason 
 () An Artist of the Floating World. – På norsk som Kunstner i den flytende verden, oversatt av Kari og Kjell Risvik. (Cappelen, 1987)
 () The Gourmet
 () The Remains of the Day. – På norsk som Resten av dagen, oversatt av Kari og Kjell Risvik. (Cappelen, 1990)
 () The Unconsoled. – På norsk som De utrøstelige, oversatt av Kari og Kjell Risvik. (Cappelen, 1995)
 () When We Were Orphans. – På norsk som Tilbake til Shanghai, oversatt av Kari og Kjell Risvik. (Cappelen, 2000)
 () The Saddest Music in the World 
 () Never Let Me Go. – På norsk som Gå aldri fra meg, oversatt av Kari og Kjell Risvik. (Cappelen, 2006)
 2005) The White Countess 
 () Nocturnes. – På norsk som Nokturner: fem fortellinger om musikk og skumring, oversatt av Kari og Kjell Risvik. (Cappelen, 2012)
 (2015) The Buried Giant
 (2021) Klara and the Sun. – På norsk som Klara og solen, oversatt av Bjørn Alex Herrman. (Cappelen Damm, 2022)

 Referanser 

 Videre lesning 
 Barry Lewis, Kazuo Ishiguro, Manchester University Press, 2001
 Brian W. Shaffer, Understanding Kazuo Ishiguro, Columbia, University of South Carolina Press, 1997
 Cynthia F. Wong, Kazuo Ishiguro, Northcote House, 2005 

 Eksterne lenker 



  Kazuo Ishiguro hos forlaget Faber and Faber
  Chira, Susan: 1989 «A Case of Cultural Misperception», forfatterportrett i New York Times
  Wroe, Nicholas: 2005 «Living Memories», forfatterportrett i The Guardian
   NHK WORLD (desember 2017). Exclusive Interview with Kazuo Ishiguro 

Kategori:Britiske forfattere
Kategori:Japanske romanforfattere
Kategori:Sosialarbeidere
Kategori:Nobelprismottakere i 2017
Kategori:Personer fra Nagasaki
Kategori:Personer fra Guildford
Kategori:Nobelprisvinnere (litteratur)
Kategori:Knights Bachelor
Kategori:Order of the British Empire (OBE)
Kategori:Order of the Companions of Honour